
ELŐTERJESZTÉS
 (a Képviselő-testület 2024. június 26-i ülésére)
TÁRGY: 
KÖZFELADAT ELLÁTÁSI SZERZŐDÉS MEGKÖTÉSE A KŐRÖSSZOLG KFT.-VEL FÜRDŐ ÜZEMELTETÉSI FELADATOK ELLÁTÁSA TÁRGYÁBAN
Kiskőrös Város Képviselő-testülete a 101/2019.  határozatában úgy döntött, hogy támogatási szerződést köt fürdő üzemeltetési közfeladat ellátása tárgyában a KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Kft.-vel (továbbiakban: Kft.)

A közfeladat ellátása tárgyában megkötött támogatási szerződés nyolc alkalommal került módosításra, szerződés időtartamok meghosszabbításra kerültek, a 23/2020. Képv.testületi, a 31/2020. polgármesteri, a 12/2021., a 73/2021., a 16/2022., a 18/2023., a 12/2024. és a 44/2024. Képv.test. határozatok alapján. A 73/2021. Képviselő-testületi határozatnak megfelelően 2024. július 31. napjával az öt év határozott időtartam lejár.
Tekintettel arra, hogy 2024. augusztus 01-től is feladatellátás átadás történik, a szükséges forrás biztosítását a továbbiakban is támogatási szerződés keretében célszerű átadni a többi önkormányzati feladatellátás átadásához hasonlóan, szintén határozott 5 év időtartamra. A közfeladatellátási szerződés megkötéséről és tartalmáról a Képviselő-testület dönt. A támogatási összeg felülvizsgálata a 2024. évi költségvetés tervezése során megtörtént és Kiskőrös Város 2024. évi költségvetéséről szóló önkormányzati rendeletébe beépítésre került. A fürdő üzemeltetési feladatok ellátásához 340.141 ezer Ft kiadási előirányzat került beépítésre a 2024. évi költségvetésbe. Ennek megfelelően az időarányos támogatási összeget tartalmazza a támogatási szerződés.
A felügyelő bizottság a napirendi pontot várhatóan 2024.06.25. napján tárgyalja.
A fentiek alapján javaslom, hogy a Képviselő-testület a Kiskőrösi Rónaszéki Fürdő üzemeltetési feladatok ellátásához kapcsolódóan a határozat-tervezetben foglaltak szerint döntsön.

Kiskőrös, 2024. június 18.
 Domonyi László sk.
                                                                                                                              polgármester
HATÁROZAT- TERVEZET
A Képviselő-testület egyetért azzal, hogy Kiskőrös Város Önkormányzata támogatási szerződést köt fürdő üzemeltetési közfeladatok ellátása tárgyában a Kiskőrösi Rónaszéki Fürdőre vonatkozóan a KŐRÖSSZOLG Nonprofit Kft.-vel 2024. augusztus 1. napjától 2029. július 31. napjáig terjedő határozott időtartamra, a jelen határozat-tervezet 1.sz. melléklete szerinti tartalommal, az abban részletezett feladatok ellátására, és felhatalmazza a polgármestert a szerződés aláírására.

Felelős: 
Polgármester
Határidő: 
2024. július 15.

